ปิฎก สุขสวัสดิ์

ปิฎก สุขสวัสดิ์ (เกิด 21 มิถุนายน พ.ศ. 2525)  เป็นนักธุรกิจและนักการเมืองชาวไทย ประธานเจ้าหน้าที่บริหารกลุ่มงานการเงินและการลงทุน บริษัท เรนด์ ดีเวลลอปเมนท์ จำกัด กรรมการมูลนิธิไทยคม สามีของแพทองธาร ชินวัตร นายกรัฐมนตรีไทยคนที่ 31

 ประวัติ 
ปิฎก เกิดวันที่ 21 มิถุนายน พ.ศ. 2525 พื้นเพเป็นคนตำบลขนอม อำเภอขนอม จังหวัดนครศรีธรรมราช เป็นบุตรนายจิรพล กับนางเจริญศรี สุขสวัสดิ์ สำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมเครื่องกล คณะวิศวกรรมศาสตร์ จากสถาบันเทคโนโลยีพระจอมเกล้าเจ้าคุณทหารลาดกระบัง หลังสำเร็จการศึกษาได้ประกอบอาชีพนักบินอยู่ระยะหนึ่งรู้จัก "ปอ ปิฎก สุขสวัสดิ์" สามี อิ๊งค์ แพทองธาร ดีกรีไม่ธรรมดา จากนักบินสู่นักธุรกิจ

ปิฎกรู้จักกับแพทองธาร ชินวัตร ผ่านการแนะนำของคณาพจน์ โจมฤทธิ์ อดีตกรรมการบริหารพรรคไทยรักษาชาติ ซึ่งเป็นทั้งลูกพี่ลูกน้องของเขาและเพื่อนร่วมรุ่นของแพทองธาร ทั้งสองเข้าพิธีมงคลสมรสในราชอาณาจักรไทยเมื่อวันที่ 17 มีนาคม พ.ศ. 2562 ณ โรงแรมโรสวู๊ด แบงค็อก แขวงลุมพินี เขตปทุมวัน กรุงเทพมหานคร และจัดงานมงคลสมรสอีกครั้งในอีกห้าวันต่อมา ณ โรงแรมโรสวู๊ด เขตบริหารพิเศษฮ่องกงแห่งสาธารณรัฐประชาชนจีน โดยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธานในงานหลัง

ปิฎกและแพทองธารมีบุตรสาว 1 คน คือ ธิธาร สุขสวัสดิ์"แพทองธาร" สุดปลื้ม คลอดลูกสาว น่ารักน่าชัง แล้ว ชื่อเล่น "น้องธิธาร" ซึ่งเกิดวันที่ 10 มกราคม พ.ศ. 2564 และมีบุตรชาย 1 คน คือ พฤจ์ธาษิณ สุขสวัสดิ์ ซึ่งเกิดในวันที่ 1 พฤษภาคม พ.ศ. 2566 ก่อนการเลือกตั้งใหญ่ในเดือนเดียวกัน"เลือกตั้ง 2566 : ครอบครัวชินวัตรได้ข่าวดี "อุ๊งอิ๊งค์" คลอดลูกชาย คนที่ 2

 การทำงาน 

 อ้างอิง 

หมวดหมู่:แพทองธาร ชินวัตร
หมวดหมู่:คู่สมรสของนายกรัฐมนตรีไทย
หมวดหมู่:บุคคลจากอำเภอขนอม
หมวดหมู่:นักการเมืองจากจังหวัดนครศรีธรรมราช
หมวดหมู่:นักการเมืองพรรคเพื่อไทย
หมวดหมู่:บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:นักธุรกิจจากจังหวัดนครศรีธรรมราช
หมวดหมู่:ประธานเจ้าหน้าที่บริหารชาวไทย
หมวดหมู่:พุทธศาสนิกชนชาวไทย
หมวดหมู่:สกุลชินวัตร